Na temelju članka 41. Statuta Požeško-slavonske županije ("Požeško-slavonski službeni glasnik“ br. 1/13, 2/18, 2/21), članka 12. stavka 1. Pravilnika o socijalnoj skrbi ("Požeško-slavonski službeni glasnik“ br. 08/03, 15/09, 07/13), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15, 37/21), Županica Požeško-slavonske županije objavljuje

**Javni poziv**

za financiranje programa i projekata udruga iz područja socijalne i zdravstvene skrbi i humanitarne djelatnosti, te zaštite i promicanja vrijednosti i istine o Domovinskom ratu

 od interesa za Požeško-slavonsku županiju u 2022. godini (u daljnjem tekstu Poziv)

(1) Ovaj Poziv objavljuje se u svrhu dodjele financijskih sredstava za sufinanciranje programa i projekata (u daljnjem tekstu: projekt) od interesa za opće dobro koje provode organizacije civilnog društva (udruge) na području Požeško-slavonske županije u 2022. godini.

Prijavljene aktivnosti moraju biti u skladu su s provedbenim programom Požeško-slavonske županije 2021.-2025. ("Požeško-slavonski službeni glasnik“ br. 12/21) -<https://www.pszupanija.hr/dokumenti/category/264-provedbeni-program-pozesko-slavonske-zupanije-2021-2025.html>)

(2) Sukladno Pozivu mogu se prijaviti projekti za sljedeća prioritetna područja:

* Područje 1 -socijalna i zdravstvena skrb te humanitarna djelatnost, zaštita, podizanje razine kvalitete življenja i promicanje prava osoba s invaliditetom i djece s teškoćama u razvoju, socijalna djelatnost, zaštita zdravlja, prevencija socijalne isključenosti djece, mladih, obitelji i starijih osoba, te jačanje kapaciteta udruga za rad sa navedenim skupinama,
* Područje 2 -promicanje vrijednosti Domovinskog rata, unapređenje kvalitete života i pomoći braniteljima Domovinskog rata i članovima njihovih obitelji, invalidima Domovinskog rata i članovima njihovih obitelji, civilnim žrtvama Domovinskog rata, obilježavanje važnih obljetnica i očuvanje uspomena na Domovinski rat, te poboljšanje kvalitete života kroz organiziranje sportskih, kulturnih i drugih oblika druženja članova udruge, te jačanje kapaciteta udruga za rad s braniteljima iz Domovinskog rata.

(3) Raspoloživi iznos sredstava koji se dodjeljuje u postupku Poziva iznosi;

-za prioritetno područje 1. - 200.000,00 kuna,

-za prioritetno područje 2. - 200.000,00 kuna.

Najmanji iznos financijskih sredstava koji se može prijaviti i ugovoriti po pojedinom projektu je 1.000,00 kuna, a najveći iznos po pojedinom projektu je 20.000,00 kuna.

(4) Rok za podnošenje prijedloga projekata je 30 dana od dana objave Poziva.

(5) Svaki prijavitelj može prijaviti i ugovoriti najviše dva projekta u okviru ovog Poziva, na razdoblje provedbe do 12 mjeseci. Isti može biti partner drugom podnositelju na više projekata unutar ovog Poziva.

(6) Županija će dodjeljivati sredstva za financiranje projekata uz uvjet da:

- su podnositelji upisani u Registar neprofitnih organizacija pri Ministarstvu financija i koji vode transparentno financijsko poslovanje u skladu s propisima o računovodstvu neprofitnih organizacija,

- su upisani u Registar udruga Republike Hrvatske ili drugi odgovarajući registar,

- da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,

- projekt provode na području Požeško-slavonske županije. Iznimno pojedine aktivnosti moguće je provoditi u Republici Hrvatskoj i izvan područja Republike Hrvatske (kao npr. državna ili međunarodna natjecanja, tiskanje brošura, knjiga i sl.),

- su uredno ispunili obveze iz svih prethodno sklopljenih ugovora o financiranju iz proračuna Županije,

- nemaju duga prema državnom proračunu i županijskom proračunu,

- imaju zadovoljavajuće organizacijske kapacitete i ljudske resurse za provedbu projekta,

- se protiv korisnika, odnosno osobe ovlaštene za zastupanje i voditelja projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,

- općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,

- imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način).

- su korisnici programa građani Požeško-slavonske županije.

Prijava na ovaj Poziv mora sadržavati sve popunjene obrasce, podatke i obaveznu dokumentaciju.

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Požeško-slavonske županije, [www.pszupanija.hr](http://www.pszupanija.hr).

Potrebna obavezna dokumentacija za prijavu:

1. Obrazac opisa programa ili projekta,
2. Obrazac proračuna programa ili projekta,
3. Obrazac izjave o nepostojanju dvostrukog financiranja,
4. Obrazac izjave o partnerstvu (primjenjivo ako udruga ima partnera ili partnere),
5. Obrazac za godišnje izvješće udruge,
6. Potvrda FINE –e da je predan godišnji obračun,
7. Potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju postojanja javnog duga, on mora biti podmiren prije samog potpisivanja Ugovora. Potvrda mora biti izdana unutar roka od kada je raspisan Poziv do kraja datuma koji je naznačen kao rok za prijavu na Poziv, **dostavlja se prije potpisivanja Ugovora o dodjeli financijskih sredstava,**
8. Uvjerenje nadležnog suda, ne starije od šest mjeseci, da se ne vodi kazneni postupak protiv osoba ovlaštenih za zastupanje prijavitelja i voditelja programa, **dostavlja se prije potpisivanja Ugovora o dodjeli financijskih sredstava,**

Prijave se dostavljaju:

* putem elektronske pošte na adresu pisarnica@pszupanija.hr i poštom na adresu:

**Požeško-slavonska županija**

**Županijska 7, 34000 Požega**

**„Prijava za financiranje programa i projekata udruga u 2022. godini**

**-navesti prioritetno područje za koje se prijava podnosi“.**

**Napomena**: kod dostave putem elektronske pošte potrebno je skenirati sve popunjene, potpisane i ovjerene obrasce te ostalu obaveznu dokumentaciju, te kao predmet upisati: „**Prijava za financiranje programa i projekata udruga u 2022. godini - te navesti prioritetno područje za koje se prijava podnosi“.**

Postupak zaprimanja, otvaranja i pregleda dostavljenih prijava, procjena prijava, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe ovog Poziva detaljno su opisani u Uputama za prijavitelje na ovaj Javni poziv.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Prijave s nepotpunom dokumentacijom ili nepopunjenim obrascima neće se razmatrati.

(9) Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na adresu elektronske pošte:

- za područje 1. - zora.bosnjak@pszupanija.hr,

- za područje 2. - miroslav.bagaric@pszupanija.hr..

KLASA: 550-05/22-04/1

URBROJ: 2177-02-22-2

Požega, 17. veljače 2022.

 ŽUPANICA

 **Antonija Jozić, univ. bacc. oec.**